പഞ്ചായത്തുകളിലെ വെള്ളക്കെട്ട് അന്ധകാരനഴിയിലേക്ക് മനുഷ്യാവകാശ കമ്മീഷന് ആലപ്പുഴ: ചേര്ത്തല താലൂക്കിലെ കടക്കരപ്പള്ളി, പട്ടണക്കാട്, തുറവൂര്, കുത്തിയത്തോട്, കോടംതുരുത്ത് പഞ്ചായത്തിലെ ആയിരത്തിലധികം വീട്ടുകാര് അനുഭവിക്കുന്ന വെള്ളക്കെട്ടിനെ തുടര്ന്നുള്ള ദുരിതങ്ങള് പരിശോധിക്കാന് സംസ്ഥാന മനുഷ്യാവകാശ കമ്മീഷന് അംഗം വി.കെ. ബീനാകുമാരി ഇന്ന് അന്ധകാരനഴി സന്ദര്ശിക്കും. രാവിലെ പത്തിന് അന്ധകാരനഴിയിലെത്തുന്ന കമ്മീഷന് അംഗം പരാതികള് നേരിട്ടു കേള്ക്കും. തുടര്ന്ന് ഉച്ചയ്ക്ക് രണ്ടിന് ആലപ്പുഴ ഗവ. ഗസ്റ്റ് ഹൗസില് അവലോകന യോഗം ചേരും. ജില്ലാ കളക്ടര്, ജില്ലാ പോലീസ് മേധാവി, ജില്ലാ മെഡിക്കല് ഓഫീസര്, പ്രിന്സിപ്പല് അഗ്രിക്കള്ച്ചറല് ഓഫീസര്, ഫിഷറീസ് ഡപ്യൂട്ടി ഡയറക്ടര് അടക്കമുള്ളവര് പങ്കെടുക്കണമെന്ന് നിര്ദേശിച്ചിട്ടുണ്ട് അന്ധകാരനഴി വെട്ടയ്ക്കല് ജനകീയ കൂട്ടായ്മയ്ക്കു വേണ്ടി സെക്രട്ടറി കവിരാജ് സമര്പ്പിച്ച പരാതിയിലാണ് നടപടി.